CELEX: 32020D1790
Language: da
Date: 2020-11-16 00:00:00
Title: Rådets afgørelse (EU) 2020/1790 af 16. november 2020 om bemyndigelse af Portugal til at anvende en reduceret punktafgiftssats på visse alkoholholdige produkter i de selvstyrende regioner Madeira og Azorerne

1.12.2020   
               
               
                  DA
               
               
                  Den Europæiske Unions Tidende
               
               
                  L 402/1
               
            
         RÅDETS AFGØRELSE (EU) 2020/1790
         af 16. november 2020
         om bemyndigelse af Portugal til at anvende en reduceret punktafgiftssats på visse alkoholholdige produkter i de selvstyrende regioner Madeira og Azorerne
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 349,
         under henvisning til forslag fra Europa-Kommissionen,
         efter fremsendelse af udkast til lovgivningsmæssig retsakt til de nationale parlamenter,
         under henvisning til udtalelse fra Europa-Parlamentet (1),
         efter en særlig lovgivningsprocedure, og
         ud fra følgende betragtninger:
         
                     (1)
                  
                  
                     Ved Rådets afgørelse nr. 376/2014/EU (2) blev Portugal bemyndiget til i den selvstyrende region Madeira at anvende en reduceret punktafgift på rom og likører, der fremstilles og forbruges lokalt, og i den selvstyrende region Azorerne på likører og brændevin, der fremstilles og forbruges lokalt, som kan være lavere end den mindstesats, der er angivet i Rådets direktiv 92/84/EØF (3), men højst 75 % lavere end den normale nationale punktafgiftssats for alkohol.
                  
               
                     (2)
                  
                  
                     I februar 2019 bad de portugisiske myndigheder Kommissionen om at fremsætte et forslag til Rådets afgørelse om en tidsmæssig forlængelse af bemyndigelsen i afgørelse nr. 376/2014/EU på samme vilkår og en udvidelse af det geografiske anvendelsesområde til også at omfatte det portugisiske fastland med en mere begrænset satsreduktion i endnu en syvårsperiode fra den 1. januar 2021 til den 31. december 2027.
                  
               
                     (3)
                  
                  
                     Producenterne i de selvstyrende regioner Madeira og Azorerne har vanskeligt ved at få adgang til markederne uden for disse regioner, og de regionale og lokale markeder er den eneste afsætningsmulighed for visse alkoholholdige produkter. Disse producenter har ekstra omkostninger, fordi landbrugsråvarerne er dyrere end under normale produktionsvilkår, da landbrugsbedrifterne er små og opsplittede og kun har indført begrænset mekanisering. Desuden er mængden af sukker, der stammer fra forarbejdningen af sukkerrør, lavere end i andre regioner i den yderste periferi som følge af topografi, klima og jordbundsforhold samt de traditionelle fremstillingsmetoder. Transporten til øerne af visse råvarer og emballagematerialer, som ikke produceres lokalt, medfører ekstra omkostninger.
                  
               
                     (4)
                  
                  
                     I Azorernes tilfælde antager deres status som øsamfund en ekstra dimension, idet øerne i øgruppen er spredt over store afstande. Udgifterne til transport til disse fjerntliggende ø-områder medfører yderligere ekstraomkostninger. Det samme gælder udgifterne til visse nødvendige rejser og forsendelser til fastlandet. Der opstår ligeledes ekstraudgifter til lagring af færdige produkter, fordi det lokale forbrug ikke er tilstrækkeligt stort til at absorbere dem, især i tilfælde af romprodukterne. Det regionale markeds beskedne størrelse øger enhedsomkostningerne, især på grund af det ugunstige forhold mellem faste udgifter og den producerede mængde. Endelig rammes de pågældende producenter af samme ekstraomkostninger som resten af de lokale økonomier, herunder især højere arbejds- og energiomkostninger.
                  
               
                     (5)
                  
                  
                     Romproduktionen er steget som følge af den voksende produktion af sukkerrør. Selv om noget af rommen lagres eller anvendes som basis for likører, sættes de usolgte mængder på lager, hvilket giver producenterne yderligere ekstra omkostninger. Som følge af de ekstra omkostninger kan producenterne i de selvstyrende regioner Madeira og Azorerne ikke konkurrere med producenterne uden for disse regioner på grund af en højere pris på det færdige produkt, og de opnår derfor ikke adgang til andre markeder. Adgang til markedet på det portugisiske fastland med en reduceret punktafgiftssats vil afhjælpe dette problem.
                  
               
                     (6)
                  
                  
                     For at undgå, at udviklingen i de selvstyrende regioner Madeira og Azorerne hæmmes alvorligt, og for at opretholde alkoholindustrien og de tilhørende arbejdspladser i disse regioner er det nødvendigt at forlænge og udvide anvendelsesområdet for den bemyndigelse, der blev indrømmet ved afgørelse nr. 376/2014/EU.
                  
               
                     (7)
                  
                  
                     Afgørelse 376/2014/EU finder anvendelse indtil den 31. december 2020. Af klarhedshensyn er det nødvendigt at vedtage en ny afgørelse, der bemyndiger Portugal til at anvende en reduceret punktafgiftssats i de selvstyrende regioner Madeira og Azorerne.
                  
               
                     (8)
                  
                  
                     Eftersom afgiftsfordelen er begrænset til, hvad der er nødvendigt for at kompensere for ekstraomkostningerne, og eftersom afgiftsfordelen kun vil tilgodese begrænsede mængder og kun omfatter forbruget i de selvstyrende regioner Madeira og Azorerne og det portugisiske fastland, underminerer foranstaltningen ikke integriteten og sammenhængen i EU-retten.
                  
               
                     (9)
                  
                  
                     For at sætte Kommissionen i stand til at vurdere, om de betingelser, der ligger til grund for bemyndigelsen, fortsat er opfyldt, bør Portugal fremsende en overvågningsrapport til Kommissionen senest den 30. september 2025.
                  
               
                     (10)
                  
                  
                     Denne afgørelse gælder med forbehold af en eventuel anvendelse af artikel 107 og 108 i traktaten om Den Europæiske Unions funktionsmåde (TEUF) —
                  
               VEDTAGET DENNE AFGØRELSE:
         
            Artikel 1
            Uanset artikel 110 i TEUF bemyndiges Portugal herved til at anvende en punktafgiftssats, som er lavere end den fulde afgiftssats på alkohol, der er fastsat i overensstemmelse med artikel 3 i direktiv 92/84/EØF, i den selvstyrende region Madeira for rom og likører, som fremstilles og forbruges lokalt, og i den selvstyrende region Azorerne for rom, likører og brændevin, som fremstilles og forbruges lokalt.
         
         
            Artikel 2
            Uanset artikel 110 i TEUF bemyndiges Portugal herved til at anvende en punktafgiftssats, som er lavere end den fulde afgiftssats på alkohol, der er fastsat i overensstemmelse med artikel 3 i direktiv 92/84/EØF, for rom og likører fremstillet i den selvstyrende region Madeira, når de forbruges på det portugisiske fastland, og for rom, likører og brændevin fremstillet i den selvstyrende region Azorerne, når de forbruges på det portugisiske fastland.
         
         
            Artikel 3
            
               1.   I den selvstyrende region Madeira begrænses bemyndigelsen, jf. artikel 1 og 2, til følgende produkter:
               
                           a)
                        
                        
                           indtil den 24. maj 2021, til rom som defineret i punkt 1 i bilag II til Europa-Parlamentets og Rådets forordning (EF) nr. 110/2008 (4) med den geografiske betegnelse »Rum da Madeira«, der er omhandlet i kategori 1 i bilag III til nævnte forordning, og fra den 25. maj 2021, til rom som defineret i punkt 1 i bilag I til Europa-Parlamentets og Rådets forordning (EU) 2019/787 (5) med den geografiske betegnelse »Rum da Madeira«
                        
                     
                           b)
                        
                        
                           indtil den 24. maj 2021, til likører og »crème de« som defineret i henholdsvis punkt 32 og 33 i bilag II til forordning (EF) nr. 110/2008, som fremstilles af frugter og planter fra regionen, og fra den 25. maj 2021, til likører og »crème de« som defineret i henholdsvis punkt 33 og 34 i bilag I til forordning (EU) 2019/787, som fremstilles af frugter og planter fra regionen.
                        
                     
            
               2.   I den selvstyrende region Azorerne begrænses bemyndigelsen, jf. artikel 1 og 2, til følgende produkter:
               
                           a)
                        
                        
                           indtil den 24. maj 2021, til rom som defineret i punkt 1 i bilag II til forordning (EF) nr. 110/2008, som fremstilles af sukkerrør fra regionen, og fra den 25. maj 2021, til rom som defineret i punkt 1 i bilag I til forordning (EU) 2019/787, som fremstilles af sukkerrør fra regionen
                        
                     
                           b)
                        
                        
                           indtil den 24. maj 2021, til likører og »crème de« som defineret i henholdsvis punkt 32 og 33 i bilag II til forordning (EF) nr. 110/2008, som fremstilles af frugter og råvarer fra regionen, og fra den 25. maj 2021, til likører og »crème de« som defineret i henholdsvis punkt 33 og 34 i bilag I til forordning (EU) 2019/787, som fremstilles af frugter og råvarer fra regionen
                        
                     
                           c)
                        
                        
                           indtil den 24. maj 2021, til vinbrændevin og brændevin af presserester af druer med de karakteristika og de kvaliteter, der er fastsat i henholdsvis punkt 4 og 6 i bilag II til forordning (EF) nr. 110/2008, og fra den 25. maj 2021, til vinbrændevin og brændevin af presserester af druer med de karakteristika og de kvaliteter, der er fastsat i henholdsvis punkt 4 og 6 i bilag I til forordning (EU) 2019/787.
                        
                     
         
         
            Artikel 4
            Den reducerede punktafgiftssats på de i denne afgørelses artikel 1 omhandlede produkter kan være lavere end mindstesatsen for punktafgiften på alkohol som fastsat i direktiv 92/84/EØF, men må højst være 75 % lavere end den normale nationale punktafgiftssats på alkohol.
         
         
            Artikel 5
            Den reducerede punktafgiftssats på de i denne afgørelses artikel 2 omhandlede produkter kan være lavere end mindstesatsen for punktafgiften på alkohol som fastsat i direktiv 92/84/EØF, men må højst være 50 % lavere end den normale nationale punktafgiftssats på alkohol.
         
         
            Artikel 6
            Senest den 30. september 2025 fremsender Portugal en overvågningsrapport til Kommissionen, så denne kan vurdere, om de betingelser, der ligger til grund for bemyndigelsen i artikel 1 og 2, fortsat er opfyldt. Overvågningsrapporten skal indeholde de oplysninger, der er fastsat i bilaget.
         
         
            Artikel 7
            Denne afgørelse finder anvendelse fra den 1. januar 2021 til den 31. december 2027.
         
         
            Artikel 8
            Denne afgørelse er rettet til Den Portugisiske Republik.
         
         
            Udfærdiget i Bruxelles, den 16. november 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  Udtalelse af 15.9.2020 (endnu ikke offentliggjort i EUT).
         
            (2)  Rådets afgørelse nr. 376/2014/EU af 12. juni 2014 om bemyndigelse af Portugal til at anvende en reduceret punktafgiftssats i den selvstyrende region Madeira på rom og likører, som fremstilles og forbruges lokalt, samt i den selvstyrende region Azorerne på likører og brændevin, som fremstilles og forbruges lokalt (EUT L 182 af 21.6.2014, s. 1).
         
            (3)  Rådets direktiv 92/84/EØF af 19. oktober 1992 om indbyrdes tilnærmelse af punktafgiftssatserne for alkohol og alkoholholdige drikkevarer (EFT L 316 af 31.10.1992, s. 29).
         
            (4)  Europa-Parlamentets og Rådets forordning (EF) nr. 110/2008 af 15. januar 2008 om definition, betegnelse, præsentation og mærkning af samt beskyttelse af geografiske betegnelser for spiritus og om ophævelse af Rådets forordning (EØF) nr. 1576/89 (EUT L 39 af 13.2.2008, s. 16).
         
            (5)  Europa-Parlamentets og Rådets forordning (EU) 2019/787 af 17. april 2019 om definition, beskrivelse, præsentation og mærkning af spiritus, brugen af betegnelser for spiritus i præsentation og mærkning af andre fødevarer, beskyttelse af geografiske betegnelser for spiritus, brugen af landbrugsethanol og landbrugsdestillater i alkoholholdige drikkevarer samt om ophævelse af forordning (EF) nr. 110/2008 (EUT L 130 af 17.5.2019, s. 1).
      
      
         
            BILAG
            Oplysninger, der skal medtages i den i artikel 6 omhandlede overvågningsrapport
            
               1.   
               Anslåede ekstra omkostninger. Der anføres oplysninger om hvert produkt, der er omfattet af den reducerede punktafgiftssats. De portugisiske myndigheder udfylder tabel 1 med mindst følgende oplysninger, når disse er tilgængelige. Oplysningerne i tabel 1 skal være tilstrækkelige til at fastslå, om der er ekstra omkostninger forbundet med produkter, der fremstilles lokalt, sammenlignet med produkter, der fremstilles andre steder.
               
                  Tabel 1
               
               
                            
                        
                        
                           MADEIRA (EUR)
                        
                        
                           AZORERNE (EUR)
                        
                        
                           Noter (3)
                        
                     
                           Prisen på sukkerrør (pr. 100 kg)
                        
                        
                            
                        
                        
                            
                        
                        
                            
                        
                     
                           Prisen på passionsfrugt (pr. 100 kg)
                        
                        
                            
                        
                        
                            
                        
                        
                            
                        
                     
                           Prisen på limefrugt (pr. 100 kg)
                        
                        
                            
                        
                        
                            
                        
                        
                            
                        
                     
                           Prisen på alkohol (pr. hlra (1) — eksklusive afgifter)
                        
                        
                            
                        
                        
                            
                        
                        
                            
                        
                     
                           Fragtomkostninger (pr. kg)
                        
                        
                            
                        
                        
                            
                        
                        
                            
                        
                     
                           Andre omkostninger (2)
                        
                        
                            
                        
                        
                            
                        
                        
                            
                        
                     
                           Noter til tabel 1:
                           
                                       
                                          (1)
                                       
                                    
                                    
                                       Hektoliter ren alkohol.
                                    
                                 
                                       
                                          (2)
                                       
                                    
                                    
                                       Angiv oplysninger om vand-, energi- og affaldsrelaterede omkostninger, omkostninger i tilfælde af flere virksomheder og andre relevante omkostninger.
                                    
                                 
                                       
                                          (3)
                                       
                                    
                                    
                                       Angiv oplysninger om alle de specifikationer og forklaringer, der understøtter beregningsmetoderne.
                                    
                                 
                     
            
               2.   
               Andre tilskud. De portugisiske myndigheder udfylder tabel 2 for hver region, idet de anfører alle andre typer støtte og støtteforanstaltninger til afbødning af de ekstra driftsomkostninger, som de erhvervsdrivende har på grund af Madeiras og Azorernes status af selvstyrende regioner i Unionens yderste periferi.
               
                  Tabel 2
               
               
                           Støtte/støtteforanstaltning (1)
                        
                        
                           Periode (2)
                        
                        
                           Målsektor (3)
                        
                        
                           Budget-beløb i EUR (4)
                        
                        
                           Årlig udgift i EUR (2019-2024) (5)
                        
                        
                           Andel af budgettet, der kan tilregnes kompensation for ekstra omkostninger (6)
                        
                        
                           Skønnet antal støttemodtagende virksomheder (7)
                        
                        
                           Noter (8)
                        
                     
                           [angiv]
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Noter til tabel 2:
                           
                                       
                                          (1)
                                       
                                    
                                    
                                       Angiv betegnelse og type foranstaltning.
                                    
                                 
                                       
                                          (2)
                                       
                                    
                                    
                                       Oplys det antal år, foranstaltningen dækker.
                                    
                                 
                                       
                                          (3)
                                       
                                    
                                    
                                       Angiv kun oplysninger om sektororienterede foranstaltninger.
                                    
                                 
                                       
                                          (4)
                                       
                                    
                                    
                                       Angiv oplysninger om det samlede budget for foranstaltningen og kilderne til finansiering.
                                    
                                 
                                       
                                          (5)
                                       
                                    
                                    
                                       Oplys den faktiske udgift for hvert år i overvågningsperioden (2019-2024), hvis den er tilgængelig.
                                    
                                 
                                       
                                          (6)
                                       
                                    
                                    
                                       Angiv et tilnærmet skøn i % af det samlede budget.
                                    
                                 
                                       
                                          (7)
                                       
                                    
                                    
                                       Angiv et tilnærmet skøn, hvor det er muligt.
                                    
                                 
                                       
                                          (8)
                                       
                                    
                                    
                                       Anfør eventuelle kommentarer og forklaringer.
                                    
                                 
                     
            
               3.   
               Virkning for det offentlige budget. De portugisiske myndigheder udfylder tabel 3 og anfører det samlede beløb (i EUR) for den afgift, som ikke opkræves på grund af den anvendte satsforskel.
               
                  Tabel 3
               
               
                            
                        
                        
                           2019
                        
                        
                           2020
                        
                        
                           2021
                        
                        
                           2022
                        
                        
                           2023
                        
                        
                           2024
                        
                     
                           Mistet afgiftsprovenu
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
            
               4.   
               Virkning for de samlede økonomiske resultater. De portugisiske myndigheder udfylder tabel 4 for hver region og anfører eventuelle data, der viser virkningen af de reducerede punktafgifter for disse regioners socioøkonomiske udvikling. De indikatorer, som kræves i tabel 4, henviser til den støttede sektors resultater sammenlignet med de generelle resultater for Madeiras økonomi og Azorernes økonomi. Hvis nogle af indikatorerne ikke er tilgængelige, anføres alternative rapporteringsdata om virkningen for de samlede økonomiske resultater, således at den socioøkonomiske virkning kan analyseres.
               
                  Tabel 4
               
               
                           År (1)
                        
                        
                           2019
                        
                        
                           2020
                        
                        
                           2021
                        
                        
                           2022
                        
                        
                           2023
                        
                        
                           2024
                        
                        
                           Noter (3)
                        
                     
                           Regional bruttoværditilvækst
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           I den støttede sektor (2)
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Samlet regional beskæftigelse
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           I den støttede sektor (2)
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Antal aktive producenter
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           I den støttede sektor (2)
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Prisniveauindekset for det portugisiske fastland
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Prisniveauindekset for regionen
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Antal turister i regionen
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Noter til tabel 4:
                           
                                       
                                          (1)
                                       
                                    
                                    
                                       Oplysningerne er måske ikke tilgængelige for alle år på listen.
                                    
                                 
                                       
                                          (2)
                                       
                                    
                                    
                                       Angiv oplysninger om producenter af rom, likører og brændevin.
                                    
                                 
                                       
                                          (3)
                                       
                                    
                                    
                                       Anfør kommentarer og forklaringer i relevant omfang.
                                    
                                 
                     
            
               5.   
               Specifikationer for ordningen. De portugisiske myndigheder udfylder tabel 5 for hvert produkt og for hver af de to selvstyrende regioner Madeira og Azorerne.
               
                  Tabel 5
               
               
                           Mængde (i hlra (1))
                        
                        
                           2019
                        
                        
                           2020
                        
                        
                           2021
                        
                        
                           2022
                        
                        
                           2023
                        
                        
                           2024
                        
                     
                           Produktion af likører
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Produktion af brændevin
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Produktion af rom
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Likører afsendt til det portugisiske fastland
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Likører afsendt til andre medlemsstater
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Likører eksporteret til tredjelande
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Brændevin afsendt til det portugisiske fastland
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Brændevin afsendt til andre medlemsstater
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Brændevin eksporteret til tredjelande
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Rom afsendt til det portugisiske fastland
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Rom afsendt til andre medlemsstater
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Rom eksporteret til tredjelande
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Noter til tabel 5:
                           
                                       
                                          (1)
                                       
                                    
                                    
                                       Hektoliter ren alkohol.
                                    
                                 
                     
            
               6.   
               Uregelmæssigheder. De portugisiske myndigheder oplyser om eventuelle efterforskninger af administrative uregelmæssigheder, navnlig vedrørende afgiftsunddragelse og smugling, i forbindelse med anvendelsen af bemyndigelsen. De skal også angive detaljerede oplysninger, herunder som minimum om sagens art, værdi og tidsperiode.
               
                            
                        
                     
            
               7.   
               Klager. De portugisiske myndigheder oplyser, hvorvidt de lokale, regionale eller nationale myndigheder har modtaget klager over anvendelsen af bemyndigelsen fra enten modtagere eller andre.